曹毓瑛

曹毓瑛  ， 字子瑜 ， 號琢如 ， 江蘇江陰人 ， 晚清大臣 。 道光十七年 （ 1837年 ） 拔貢 ， 授兵部七品小京官 ， 升主事 ， 充軍機章京 。 二十三年順天府舉人 。 咸豐年間 ， 端華 、 肅順擅政 ， 曹毓瑛獨不附 。 十一年 ， 英法聯軍兵犯京師 ， 咸豐帝避走熱河 ， 欲擇一章京在軍機大臣上學習行走 。 曹毓瑛資歷最深 ， 惟自甘退讓 ， 焦祐瀛遂越次擢用 。 辛酉政變中 ， 向恭王奕訢等人輸誠 ， 扳倒肅順等顧命大臣 ， 立下大功 。 十一年 ， 以鴻臚寺少卿在軍機大臣上學習行走 。 旋遷大理寺卿 。 同治元年 ， 去 「 行走上學習 」 字 。 二年 ， 遷工部左侍郎 。 二月 ， 轉兵部左侍郎 。 四年 ， 遷左都御史 。 十一月 ， 轉兵部尚書 。 五年卒 ， 贈太子少保 ， 諡恭愨 。